PROOEMIUM. 
doctrinarum conditio, aestimanda sunt Aldrov andz y 
Gesneri , Mare gravi i aliorumque opera, inter quae 
imprimis eminet Sebae Thesaurus; quibus omnibus, 
licet multum incultius tractatum inveniamus , permag- 
nas tamen gratias debemus, quum auctores essent se- 
rioribus, ut novis de eadem re libris edendis scientiae 
nostrae fines sensim sensimque proferrent ; adeo ut ad 
ipsorum exemplar libros quam gravissimos ortos esse 
dicas, quorum nonnullos jam ipsum affectasse perfec- 
tionis limen fatearis oportet. 
In quibus jam numerandae erunt pulchrae illae avium 
figurae , quas pictas expromsit Edw ar dsius , non ex- 
pertes textus, qui et ipse jam citra mediocritatem ha- 
bendus est. 
Non ita multo post d’ Auhentonius qui est natu 
minor, id moliri coepit, ut depingi curaret aves omnes, 
quae reperirentur in Regio, quod tunc Parisiis erat, 
Museo; unde ortum est opus universae scientiae de 
avium natura utilissimum, quum clarissimus Buffo- 
nius ad figuras illustrandas interpretationem adjecit. 
(^uae quidem interpretatio, ut summa doctrina pro- 
fert ac disquirit, quae ab antiquissimis inde temporibus 
de avium natura atque historia literis mandata sunt, 
ita magis sermonis copiosa facundia se commendat 
quam accurata enarratione et enumeratione sententia- 
rum, quas tritis opinionibus contrarias usurpavit, de 
avium sedibus, quonammodo toto orbe distribuantur, 
vel de variis earum generibus ac specierum affinitate. 
His fere libris ad hunc usque diem uti potuimus 
in Ornithologia universa, quoad quidem ea pertinet ad 
enarrandas et describendas aves. 
Levaillantius vero, ubi primum confecerat itinera 
duo per interiores partes Africae meridionalis inita, 
confestim in publicum emisit, quidquid a se spectatum 
atque observatum erat ; quibus observationibus quan- 
tum locupletata sit scientia nostra ornithologica , vix 
queas dicere. 
